Diari Oficial de la Generalitat Valenciana


Sumari del DOGV 5863, del 03-10-2008 (2008/11847)

Notificació a Eurocontratas Valencia, SL. Expedient número VIVI/049806/105.
---------------------------------------------------------------------------

### Dades del document

Número de DOGV
:   5863

Data del DOGV
:   03-10-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/11803


Data del document
:   27-06-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació a Eurocontratas Valencia, SL. Expedient número VIVI/049806/105. [2008/11918]  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, us notifiquem la Proposta de Resolució a Eurocontratas Valencia, SL amb expedient VIVI/049806/105.  
Per ordre de l'instructor del procediment sancionador referenciat, a l'efecte previst en la Llei 1/1997, de 21 de febrer, de la Generalitat Valenciana, de Règim Sancionador en Matèria d'Habitatge, i en la Llei 8/2004 de 20 d'octubre (DOGV de 21.10.2004) de la Generalitat, de l'Habitatge de la Comunitat Valenciana, us traslladem la Proposta de Resolució d'aquest, la qual us notifiquem perquè en prengueu coneixement, amb l'advertiment que en el termini de quinze dies comptadors des de l'endemà de la seua recepció podreu al·legar el que considereu oportú en la vostra defensa, d'acord amb el que estableix l'article 19 del Reial Decret 1398/1993, de 4 d'agost, pel qual s'aprova el Reglament de Procediment Sancionador, i que els documents que consten en procediment són:  
1r. Denúncia  
2n. Informe tècnic  
3r. Ordre d'obres  
4t. Plec de càrrecs  
València, 27 de juny de 2007.- La secretària d'actuacions: Isabel Sánchez Bodoque.  
Proposta de resolució  
Vist el procediment sancionador VIVI/049806/105 seguit contra Promociones Walden Uno, SL i Eurocontratas Valencia, SL, per infracció del règim legal que regula els habitatges de protecció pública, iniciat per ordre del cap del Servei Territorial d'Habitatge i Projectes Urbans.  
Vist que són fets provats i així es declara que l'habitatge situat a Burjassot, Carrer Arxipreste domingo Sancho, número 4, presentava les deficiències assenyalades en l'acord d'iniciació.  
Vist que la denúncia que va originar aquest procediment la formula en data 05.05.2006 Francisco Beteta González.  
Vist que l'instructor no considera procedent la pràctica de prova, a més de la ja practicada i que consta en informe tècnic.  
Vist que en data 30.10.2006 es formula als expedientats l'oportú acord d'iniciació.  
Vist que a l'acord d'iniciació no es formulen al·legacions.  
Atés que els fets continguts en el primer vist constitueixen una falta molt greu, tipificada com a tal en l'article 6.10 de la Llei 1/1997 de la Generalitat Valenciana de Règim Sancionador en Matèria d'Habitatge.  
Atés que dels fets continguts en el segon vist resulten responsables Promociones Walden Uno, SL i Eurocontratas València, SL, com a promotor i constructor, respectivament, de l'edifici, d'acord amb el que estableixen l'article 130.1 de la Llei 30/1992, de 26 de novembre, i l'article 2 de la Llei 1/1997, de 21 de febrer.  
Atés que la falta comesa pels expedientats pot ser sancionada, segons el que disposa l'article 8 de la Llei 1/1997 de 21 de febrer, amb multa de 3.005,07 a 30.050,61 euros.  
Atés que en atenció al nombre i gravetat de les deficiències i els perjudicis causats als propietaris de l'habitatge la sanció que s'ha d'imposar ha de fixar-se en 4.210 euros.  
Atés que és competent per a resoldre aquest procediment el cap del Servei Territorial d'Habitatge i Projectes Urbans, d'acord amb les facultats que a aquest efecte li confereix l'Ordre de 15 de febrer de 2007 de la Conselleria de Territori i Habitatge.  
Vistes la Llei 1/1997, de 21 de febrer, de la Generalitat Valenciana, de Règim Sancionador en Matèria d'Habitatge; la Llei de Règim Jurídic de les Administracions Públiques, i la resta de normes de general i pertinent aplicació, l'instructor que subscriu us eleva la següent, proposta de resolució:  
1. Imposar als expedientats, com a autors d'una falta molt greu, prevista i sancionada com a tal en l'article 6.10 de la Llei 1/1997, una sanció de 4.210 euros (quatre mil dos-cents deu euros).  
2. Obligar els expedientat a realitzar, ells mateixos o al seu càrrec, en el termini màxim de quinze dies, les obres següents:  
- S'ha de presentar a aquest Servei, prèviament, informe firmat per un tècnic competent, preferiblement de la Direcció Facultativa de l'edifici, que establisca el comportament dels esmentats panys de paret, després de disposar de testimonis suficients i verificar amb les proves necessàries, si els congrenys de la vora de la volada presenten algunes fissures o despreniments a les zones de suport de la façana de rajola clavillada, i avaluar els riscos i descriure els procediments adequats de reparació com a conseqüència del que s'ha trobat i s'ha descrit en l'informe.  
- Reparació final de paraments de façana considerant l'informe anterior i sempre després d'aquest i després de l'oportuna reparació dels forjats, en el cas que, d'acord amb aquest informe siga necessària la reparació d'aquests. En tot cas, aquest Servei es reserva la realització de les matisacions oportunes com a conseqüència dels informes presentats i del procés resultant. Així, la reparació de forjats queda pendent i serà prèvia. La reparació de paraments s'efectuarà retirant les peces de rajola vista més obertes i substituint-les per les noves suficients que donen estabilitat a tot el conjunt, i es pot recórrer al segellament dels clavills d'aquelles poc separades.  
València, 27 de juny de 2007.- L'instructor: Roberto Navarro Seisdedos.